Gandia convoca 50 beques per al British Saturday School
14 juliol 2022

## Gandia convoca 50 beques per al British Saturday School14 juliol 2022Última actualització: 15 juliol 2022

![](../gestion/img/01bec7eacee6ce21d124e47354bf28b423f27153c19956ce3a82d5d047d851a8.jpg)  
  

L'Ajuntament de Gandia, en col·laboració amb el British School de Gandia, ha convocat 50 beques per al British Saturday School 2022-2023, perquè l'alumnat que resideix a la nostra ciutat puga millorar els seus coneixements d'anglès amb professorat altament qualificat. Aquesta iniciativa és sufragada íntegrament pel centre educatiu i és fruit d'un conveni signat amb el consistori.

L’alumnat sol·licitant haurà de complir els següents requisits:

1.-L’alumne haurà de tindre entre 3 fins als 9 anys d’edat (nascuts entre 2013-2019).

2.- Alumne i representants legals hauran d’estar empadronats a Gandia des d’abans de l’1 de gener de 2022.

3.- Els representants legals hauran d’estar al corrent de pagament en les seues obligacions tributàries i de la Seguretat Social.

4.- L’alumne haurà d’haver obtingut una nota mitjana aritmètica d’almenys 5 fins al 10.

Les persones interessades hauran de presentar la sol·licitud entre els dies 13 i 26 de juliol (ambdós inclosos) al Registre d’Entrada de l’Ajuntament de Gandia, o bé a través de la seu electrònica del consistori amb la documentació i la justificació de mèrits al·legats corresponent.

El curs constarà de 25 dissabtes hàbils, des del pròxim 15 d’octubre fins al 20 de maig de 2023, amb horari de 10 a 13 h a realitzar en les instal·lacions del British School de Gandia (plaça de la Llum, 3). “Des del Departament d’Educació es treballa cada dia per poder fer que la ciutat de Gandia siga una ciutat educadora real per a tots i totes”, ha afirmat **Carmen Fuster**, regidora de Polítiques Educatives.

Per a més informació respecte a la convocatòria, poden consultar: [https://www.gandia.es/aytg/uploaded/educacio/becas/2022/convocatoria\_british\_saturday\_school\_2022\_2023.pdf](https://www.gandia.es/aytg/uploaded/educacio/becas/2022/convocatoria_british_saturday_school_2022_2023.pdf)